**Тайлбари бэшэг**

hурагшадта тγрэлхи литература шудалан γзγγлхэдээ, буряад хэлэнэйнгээ баялигтай гγнзэгыгөөр танилсуулха, hайнаар хэлγγлдэг, уншуулдаг, бэшγγлдэг болохоhоо гадна буряад арадайнгаа ажабайдал, тγγхэ, заншал, зан абари γзэжэ байгаа зохёолнууд дээрэ γндэhэлэн, hайнаар ойлгуулха, ухаан сэдьхэлдэнь шэнгээхэ, манай обществын ёhото эрхэтэн болгон хγмγγжγγлхэ гэhэн шухала зорилгонуудтабигдана. Литературын шэнжэлдэг гол шухала зуйл болохо хүниие, тэрэнэй доторой орёо байдал, hанаан сэдьхэл, эрмэлзэл, hэшхэл, абари зан, ажаhуудал гэхэ мэтэ юумэнуудые гүнзэгыгөөр, ажабайдалтай нягтаар холбон шудалха хэрэгтэй болоно. Тиихэдээ уран зохёол дотор үгтэhэн геройнуудые үзэхэдөө, хүнэй шанар шэнжэ, сэсэн мэргэн ухаан, энхэргы илдам сэдьхэл, уйдхар, гашуудал, гуниглал, инаглал, hэбхи уймар, харша хара haнaaн гэхэ мэтэнүүдые хэрэглэхэ хэрэгтэй.Һайн hайхан үйлэ хэрэгүүдыень, гаталжа rapahaн ажабайдалайнь харгы зам, бухы hайн ба муу талануудыень гүнзэгыгөөр, үргэнөөр шүүлбэри хэжэ харуулха, hурагшадта зүбөөр ойлгуулха шухала.

Мун бaha hурагшадайнгаа наhа, мэдэсэ хараадаа абан, түрэл арад зонойнгоо түүхэ, eho заншал, аман зохёол, мүргэл, Буряад орон нютагайнгаа баян сэсэрлиг байгаали, хүн түрэлтэнэй хүгжэлтэ, дэлхэйн эрьесэ, газарай ябаса гэхэ мэтэнүүдые үргэнөөр хэрэглэхэ, үе сагайнгаа оршон байдалтай холбохо хэрэгтэй. Уран зохёол үзэхэдөө, орон нютагайнгаа зоной уг гарбалтай, дайшалхы габьяатайнь, ажал худэл- мэритэйнь, мүнөө уе сагайнь байра байдалтай холбожо, жэшээ болгон хэрэглээ haa, тодошье, аша үрэтэйшье байха гэжэ hанагдана. Литера- турада уран зохёол үзэлгэ ехэнхидээ ажабайдалай, ажамидаралай үндэhэтэй байха зэргэтэй.

Тиихэдэ литература шудалан үзэхэдөө, тэрэнэй уран үгын искусство байhанииень мартангүй, хүн зоной ухаан бодолой хүгжэлтэдэ, абари зан хүмуужүүлхэ хэрэгтэ аргагүй ехэ нүлөө үзүүлдэгые, уран зохёол- нуудай уран hайханай али бүхы талануудые, найруулгын онол арга, онсо шэнжэнүүдые тобойлгон элирүүлжэ үгэхэ гээшэ литературын гол зорилгонуудай нэгэн болоно. Тиихэдээ түрэл ба бэшэшье арадуудай аман зохёолой, литературын уран hайханайнь шанар шэнжэнүүдтэй, мун бaha бэшэшье искусствын, байгаалиин үзэгдэлнүүдтэй жэшэжэ болохоор. Юуб гэхэдэ, мүнөө сагта жэшэлдүүлэн үзэлгын арга литература шэнжэлгын гол метод боложо байнхай. Мүнөө сагта литература заалгын иимэрхүү янзын гол зорилгонууд багшын урда табигдана гээшэ.

Буряад литературын хэшээлнүүдтэ неделидэ 2 час үгтэнэ, жэлдэ – 68 час. Тус программа госстандартын эрилтээр ба буряад хэлэнэй программа дээрэ үндэhэлэн бэшэгдэнхэй. 11 классай һурагшадай наһанда, ойлгосо мэдэсэдэ тааруулагдан зохёолнууд шэлэн абтагдажа оруулагдана.

**X – XI классуудай программа буряад литературын хγгжэлтын тγγхэ γзэхөөр табигдана**.

Туд классуудта ниитэ зоной тγрγγ γзэл бодолтой литературын нягта холбоотой байдагые, арадай ажабайдалда литературын ямар γγргэтэй байhые hурагшадта ойлгуулжа γгэхэ юм. Тиин тэдэниие эстетическа талаhаа хγгжэнги уншагша болгохо, зохёолнуудай уран hайханиие гγнзэгыгөөр ойлгохо, эстетическа талаhаань зγбөөр сэгнэхэ хγнγγдые хγгжөөхэ зорилготой юм.

Литература ахамад классуудта заахадаа, бγхы хγн тγрэлтэнэй тγγхын бодото ушарнуудай хоорондохи холбоондо, проблемэнγγдтэ, илангаяа моральна удхатай асуудалнуудые тобойлон илгажа, hурагшадай анхарал хандуулха байна. Эдэ проблемэ, асуудалнуудые зохёол соогоо уран зохёолшод табижа шиидхэхэдээ, тγγхын бодото байдалhаа γндэhэлнэ гэжэ ойлгуулха. Тиихэдэ урданай сагуудые харуулhан зохёолнуудай удха мγнөө сагай асуудалнуудта дγтэ болоно, hурагшадай ухаан сэдьхэл хγмγγжэнэ.

X – XI классуудай литературын курс монографическаба обзорно темэнγγдые γзэхөөр хараална. Тиимэhээ hурагшад буряадайнгаа элитэ уран зохёолнуудтай танилсаха аргатай, тэдэнэй литературын хγгжэлтэдэ ямар hуури эзэлдэг, ямар онсо удха, шанар оруулhые ойлгожо абана.

Программа соо оруулагдаhан зохёолнууд булта hурагшадаар уншагдаха, удаань анализ хэгдэхэ зэргэтэй. Тэрэ тоодо уран зохёолшын ажаябуулга, зохёохы зам, тэрэнэй Эхэ орондоо γнэн сэхэ, бэеэ γгэнги, γндэр мэдэрэлтэй байhаниинь зохёолойнь шудалан, зγб мγрөөр бодомжолходо, удхыень ойлгоходо туhалха юм.

Уран зохёолнуудые шүүмжэлэхэдээ, hурагшад буряад литературын баялигтай, тγрэл арадайнгаа сэдьхэл ухаанай хγгжэлтэтэй, литературын хγгжэлтын ёhо гуримтай, тγхэлнγγдтэй (формонуудтай) танилсана, литературна теорёор мэдэсэнь γргэдхэнэ, зохёолнуудай удха гγнзэгыгөөр ойлгожо абана, эстетическэ талаар хγмγγжэнэ.

Хэшээл бγхэндэ хэрэглэгдэхэ методγγд:

- хөөрөөн

- объяснительно- иллюстративна

- самостоятельна ажал

- бэхижγγлгын

- бэдэрэлгын

- шэнжэлэлгын г.м.

**Гол удха**

**Мүнєє үеын хүгжэлтын шэнжэнүүд**

Залуу уран зохёолшодой урган гаралга: Д. Улзытуев, К. Цыденов, Ц. Хамаев, Ц. Дондогой, М. Осодоев, К. Ильин, В. Петонов, М. Самбуев, Д. Эрдынеев, Г. Дашабылов болон бусад. Залуу бэшэгшэдэй конференцинүүд. Республикын уран зохёолшодой съезднүүд, бусад литературануудтай барисаагаа буряад литературын үргэдхэћэниинь. 1959 ба 1973 онуудта Москвада болоћон буряад литература болон искусствын декада ба харалганууд.   
        Буряад литературада мүнєє үе сагай арадай байдалай темын гол ћуури эзэлэлгэ. Ажабайдалые хооћоор магтангүй, дутуу дундануудые нюунгүй бодото дээрэнь харуулћан зохёол бэшэхэ гэћэн зорилго бэелүүлгэ. Бэрхэшээлнүүдые дабан гараха хүнэй дүрэнүүдые зураглалга. Хүнэй нэрэ дээрэ үргэн, тэрэнэй сэдьхэлэй байдал харуулћан зохёолнууд .Ажабайдалай дутуу дундануудые шүүмжэлћэн сатирическэ зохёолнуудай бии бололго. охёол соохи сатирическэ шэнжэтэй дүрэнүүд. Б. Базарон, Г. Чимитов — басни бэшэгшэд.  
        Буряад шүлэгэй гражданска болон лирическэ аялганууд. Зохёол бэшэлгэдэ хуурай зар тунхаг табићан, “ућан дээрэ үрмэ хүшєєћэн” хооћон, гүйхэн хєєрєєн гэхэ мэтэ дутагдалнуудые усадхалга.Түүхын шэнжэтэй ехэ зохёолнуудай бии бололго. Үхибүүдэй шүлэгүүдые, рассказуудые, повестьнуудые. Эсэгэ ороноо хамгаалгын дайнай үедэ арад зоной хэћэн баатарлиг ажал, хэрэг тухай зохёолнууд.  Ород хэлэн дээрэ зохёодог, Буряадта ажаћуудаг уран зохёолшод прозын ба шүлэглэмэл зохёолнууд тухай юрэнхы мэдээн.  
        Буряад зохёолнуудые ород хэлэндэ оршуулћан ород уран зохёолшодой хүндэтэй ажал. Һүүлэй үеын буряад литературын онсо шэнжэнүүд. Үеын байдал шэнжэлэн зураглахын түлөө оролдолго.  
        Дэлисэ ехэтэй, үргэн ехэ сагай болзорой байдал зохёон бэшэхэ туршалганууд, шүлэгэй, поэмэнүүдэй, рассказуудай цикл,үлхєєнүүдые бэшэлгэ, уран зохёол соохи психологизмын оньћоной нарижуулагдаћаниинь. Арадай аман зохёолой баялигые шэнэ аргаар хэрэглэлгэ, түрүү уран зохёолшодой шадабари халан абалга.

        Н. Г. Дамдинов. “**Мүшэтэ** **харгы**” сонедүүдэй гүрлөө. “**Эсэгын** **нэрэ**”.

Н. Г. Дамдиновай намтар ба зохёохы зам тухай мэдээн.  
  «Мүшэтэ харгы» гэжэ сонедүүдэй гүрлөө (венок сонетов). Ажахын, эрдэм шэнжэлгын, соёл болбосоролой талаар — туйлаћанда омогорхон бэшэћэниинь.  
 Сонедүүдэй гүрлөө шүлэгэй онсо байгуулга. Уран найруулгын талаар буряад литературада поэдэй туйлаћан ехэ амжалта.  
 Литературна теори: сонет ба сонедэй гүрлєє тухай ойлгосо.

        Д. О. Батожабай. «**Төөригдэћэн** **хуби** **заяан**»

Д. О. Батожабайн намтар ба зохёохы зам тухай мэдээн.  
Роман соо XIX зуун жэлэй эсэсэй үеын байдал харуулалга. Самбуу, Шобдог ба бусад буряад, түбэд ламанарай дүрэнүүд. Аламжын, Шара Дамбын, Галсанай, Буладай дүрэнүүд. Роман соохи сатирическэ зураглалнууд. Сюжэдэйнь ћонирхолтой ушаралнууд.  
        Литературна теори: трилоги тухай ойлгосо.

Б. М. Мунгонов. «**Харьялан** **урдаа** **Хёлгомнай**»

Б. Мунгоновой зохёохы зам тухай мэдээн.«Харьялан урдаа Хёлгомнай» гэжэ романай буряад хүдөө нютагай байдалда зорюулагдаћаниинь.Үбгэн ажалшан Дамдин, хонишон Бүмбөөдэй, Дулма, Сокто ба бусадай дүрэнүүд. Ширабоной дүрэ.  
 Романай хэлэн, хүнэй сэдьхэлэй байдал, байгаалиин үзэгдэл тодорхойлон бэшэхэ зохёолшын уран аргань. Литературна теори: роман тухай ойлгосо.

Д. 3. Жалсараев. «**Газар** **дэлхэйн** **дуунууд**». «**Гол** **ехэ** **харгы**» поэмэ

Д.3.Жалсараевай намтар ба зохёохы зам тухай мэдээн. «Газар дэлхэйн дуун» гэжэ гушан гурбан шүлэгтэй баглаа (цикл) соо Буряад оронойнгоо хубилалтануудые үргэнєєр (нютагайнгаа байгаалиин нюруу, үнгэ шарай, ажалай багажа (оньћон техникэ, гэрэй байдал, ажамидарал гэхэ мэтые) шүлэгэйнгөө дүрэ болгожо харуулћаниинь.  
        Энэ циклэй шүлэгүүд соо публицистическэ үгын ба оньћон үгын байгуулгануудые хэрэглэћэниинь.  
        «Гол ехэ харгы» поэмэ соо Эхэ ороноо патриотическаар зураглалга, Буряад оронойнгоо бусад арадуудтай нягта холбоотой, коммунис үзэл сурталай, хэтын хани нүхэсэлэй “гол харгыгаар” дамжан ябажа байћые харуулалга.  
        Шүлэг соохи їндэр дээдэ бодол, уран арганууд.

     А. А. Бальбуров. « **Зэдэлээтэ** **зэбэнүүд»**

А.Бальбуровай зохёохы зам тухай мэдээн.  
 «Зэдэлээтэ зэбэнүүд» гэћэн роман соо урданай байдал харуулћаниинь. Хасанга нютагай хүнүүдэй дүүрэнүүд (Ута Мархаас, Дагба, Мархансай ба бусад). Интеллигенциин түлөөлэгшэ Михаил Дорондоев (Ханта Дорондоев, Пилай ба бусадай дрэнүүд).

        Ц-Ж. Жимбиев. «**Гал** **могой** **жэл**»

Ц-Ж. Жимбиевэй зохёохы зам тухай мэдээн. Дайнай үедэхи колхозой байдал зураглалга, хүн бүхэнэй — үбгэд, хүгшэд, үхибүүдэй — эдэбхитэй ажал. Батажаб хүбүүнэй дүрэ.  
 Романай байгуулга. Авторай лирическэ дүрэ.  
 Литературна теори: зохёол соохи хөөрэгшэ нюур.

        Д. А. Улзытуев. «**Ая** **ганга**».

Д. А. Улзытуевай зохёохы зам тухай мэдээн.«Ая ганга» гэжэ арбан табан шүлэгтэй цикл соогоо буряад арадай шэнэ байдалаар, ћайхан нютаг ороноороо сэдьхэлээ хүдэлгэн, поэдэй омогорхожо байћаниинь. Шүлэгшэ болоходоо, арадай аман зохёолћоо поэдэй ћургаал абаћаниинь.  
        Литературна теори: арадай аман зохёолой шүлэг зохёолгодо.

**СЭЭЖЭЛДЭХЭ ЗОХЁОЛНУУД** 1. Б. Мунгонов. “Харьялан урдаа Хёлгомнай” романћаа хонишон эхэнэр тухай зураглал.  
 2. Д. Батожабай. “Тєєригдэћэн хуби заяан” трилогићоо Аламжын абатайгаа барилдаћан тухай хэћэг

 3. Н. Дамдинов. “Мүшэтэ харгы” сонедүүдэй гүрлөөҺөө нэгэ хэћэг.  
 4. Д. Жалсараев. “Гол ехэ харгы” поэмэћээ хоёрдохи хэћэг.  
 5. Д. Улзытуев. “Ая ганга” гүрлєє шүлэгүүдћээ нэгэ хэћэг.

**XI КЛАССТА БУРЯАД ЛИТЕРАТУРААР ХЭГДЭХЭ АМАН БА БЭШЭМЭЛ ШУХАЛА ХҮДЭЛМЭРИ**

Уран зохёолнуудые уранаар уншалга. Амаараа ба бэшэмэлээр дамжуулха ћанамжануудтаа түсэб табилга.  
        Үзэжэ байћан зохёолоор гү, али зохёолнуудаар зэргэсүүлћэн удхатай, шиидхэхы шэнжэтэй аман ба бэшэмэл бодомжолготой сочинени (сочинени-бодомжо), мүн публицистическэ шэнжэ шанартай, бодомжолготой сочинени (сочинени-бодомжо) зохёолго.  
        Тусгаар даабаринуудаар очерк, публицистическэ ба литературын шүүмжэлхы статья, репортаж, интервью, зураглал, рассказ мэтэ зохёохы (творческо) шанартай хүдэлмэри бүтээлгэ.  
        Литературын асуудалнуудаар бэшэгдэћэн статьянуудаар тезисүүдые ба конспектнүүдые бэшэлгэ.  
        Нэгэ гү, али хэдэн материалнуудай үндэћєєр литературна темэдэ элидхэл ба реферат бэлдэлгэ.  
        Бэеэ даагаад уншаћан номдо, хараћан кинофильмдэ, зүжэгтэ, теле-дамжуулгада, уран зурагта, шагнаћан хүгжэмдэ рецензи бэшэлгэ.

**Дунда һургуулиие дүүргэжэ байгаа һурагшадай мэдэсэ, шадабарида табигдаха шухала эрилтэнүүд**

 ***һурагшад иимэнүүд юумэ мэдэхэ ёhотой:***

* X–XI классуудта шудалhан литературын асуудалнуудаар статьянуудай, хэлэћэн үгэнүүдэй гол шухала баримтануудые;
* литература соо харуулагдаћан арадай түүхэтэ замай шухала шатануудые; зохёол соо харуулагдаћан үе сагай онсо шэнжэ;
* X–XI классуудта шудалагдаћан уран зохёолшодой ажабайдалћаа ба зохёохы ажал ябуулгаћаа тон шухала мэдээсэлнүүдые;
* уран зохёолнуудай текстнүүдые;
* XI класста үзэгдэћэн зохёолнуудай сюжет, байгуулгын (композициин) онсо янза, гол үйлэдэгшэ нюурнуудай бодото түүхэдэ ба бүхы хүн түрэлтэндэ хабаатай типическэ удха шанартайзан абари (характер);
* уран зохёолой образ, литературна тип, арадша (народность), реализм, уран зохёолшын зохёон бэшэхэ маяг (найруулга) гэћэн ойлгосонуудай онсо шанар шэнжэ;
* үзэгдэћэн зохёолнуудай уран ћайханай тусгаар онсо шэнжэнүүд;
* эпос, лирикэ, драма ба тэдэнэй жанрнууд.

***Һурагшад иимэ юумэ шадаха зэргэтэй:***

* зохёолнуудые гү, али тэдэнћээ хэћэгүүдые, мүн сээжэлдэћэнээ тодо уранаар уншажа;
* зохёолой гол зорилго элирүүлжэ;
* сюжедэй, байгуулгын (композициин) зүйлнүүдэй, образуудай гурим ба зураглан тобойлгожо харуулха хэлэнэй арга боломжонуудай үүргые тодорхойлжо;
* нэгэ гү, али хэдэн зохёолнуудай геройнуудые зэргэсүүлэн, зохёолой герой тухай хэлэжэ:
* уншаћан зохёолоор үгэћэн сэгнэлтэеэ баримталжа;
* уран зохёол тодо уранаар уншажа;
* єєрынгєє ћанамжые аман ба бэшэмэл хэлэлгээр дамжуулха түсэб табижа;
* үзэћэн зохёолоор гү, али хэдэн зохёолнуудаар гол асуудалай шэнжэтэй аман ба бэшэмэл бодомжолготой зохёолго (сочинени-бодомжо), тэрэ тоодо зэргэсүүлћзн характеристикэ зохёожо, мүн литературна ба публицистическэ темэнүүдээр бодомжолготой зохёолго (сочинени-бодомжо) зохёожо;
* литературын асуудалнуудаар бэшэћэн хүдэлмэреэр тезисүүдые ба конспектнүүдые табижа;
* нэгэ гү, али хэдэн материалнууд дээрэ үндэћэлэн литературна темэдэ элидхэл гү, али реферат бэлдэжэ;
* бэеэ даагаад уншаћан номоор, хараћан кинофильмнүүд дээрэ, теле-дамжуулгануудаар, зүжэгүүдээр, уран зурагуудаар, шагнаћан хүгжэмөөр рецензи бэшэжэ.